Noć ljubavi
<s><poem>
U ljubičastom, maglenom velu,
Grad s okolinom umire...</s><s>Val mjesečine na mom bl'jedom čelu
Sumornost dugu ispire.</s>

<s>U bogatoj mi raskošnoj mašti
Sklapaju oči pjesmice,
K'o rujni cvjeci u sjenatoj bašti
Kad sklope svoje čaškice.</s>

<s>Po hramovima boni sjaj kandilja
Molitvu n'jemu govori...</s><s>Noć je; k'o miris opojnog smilja
Psalam joj sveti šumori.</s>

<s>Bijele se ceste pružaju daleko
Prazninu svijeta pokriva;
Pod pendžer jedan prokrada se neko
I zavjesa se otkriva...</s>

<s>S terasa kao disaj ženskih grudi
Ruža se miris talasa,
A s lukom jedno nago d'jete bludi
ulicom pustom bez glasa.</poem></s>

<s>Musa Ćazim Ćatić</s>

